CELEX: 31984R3280
Language: el
Date: 1984-11-22 00:00:00
Title: Κανονισμός (ΕΟΚ) αριθ. 3280/84 του Συμβουλίου της 22ας Νοεμβρίου 1984 για την τροποποίηση του οριστικού δασμού αντιντάμπινγκ στις εισαγωγές ορισμένων ενσφαίρων τριβέων (ρουλεμάν) καταγωγής Ιαπωνίας και εξαγομένων από την ΝΤΝ Toyo Bearing Co. Ltd

Avis juridique important

|

31984R3280

Κανονισμός (ΕΟΚ) αριθ. 3280/84 του Συμβουλίου της 22ας Νοεμβρίου 1984 για την τροποποίηση του οριστικού δασμού αντιντάμπινγκ στις εισαγωγές ορισμένων ενσφαίρων τριβέων (ρουλεμάν) καταγωγής Ιαπωνίας και εξαγομένων από την ΝΤΝ Toyo Bearing Co. Ltd  

Επίσημη Εφημερίδα αριθ. L 307 της 24/11/1984 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 3280/84 ΤΟΥ ΣΥΜΒΟΥΛΙΟΥ  της 22ας Νοεμβρίου 1984  για την τροποποίηση του οριστικού δασμού αντιντάμπινγκ στις εισαγωγές ορισμένων ενσφαίρων τριβέων (ρουλεμάν) καταγωγής Ιαπωνίας και εξαγομένων από την ΝΤΝ Toyo Bearing Co. Ltd  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 της 23ης Ιουλίου 1984 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 12,  την πρόταση της Επιτροπής,  Εκτιμώντας:  ότι το Συμβούλιο, με τον κανονισμό (ΕΟΚ) αριθ. 2089/84 (2), επέβαλε οριστικό δασμό αντιντάμπινγκ στις εισαγωγές ενσφαίρων τριβέων (ρουλεμάν) του τύπου «single-row deep-groove radial», η μεγαλύτερη εξωτερική διάμετρος των οποίων δεν υπερβαίνει τα 30 mm, καταγωγής Ιαπωνίας και Σιγκαπούρης·  ότι το ποσοστό του οριστικού δασμού αντιντάμπινγκ που επεβλήθη στους προαναφερθέντες ένσφαιρους τριβείς, που εξάγονται από την ΝΤΝ Toyo Bearing Co. Ltd, ήταν 11,97 % της καθαρής τιμής «ελεύθερο στα σύνορα της Κοινότητας» πριν από την επιβολή του δασμού·  ότι ανακαλύφθηκε ότι υπήρξε λάθος στον υπολογισμό του δασμού αυτού και έτσι καθίσταται απαραίτητη η τροποποίηση του ποσοστού του δασμού· το ακριβές ποσοστό είναι 11,36 % της καθαρής τιμής « ελεύθερο στα σύνορα της Κοινότητας» πριν από την επιβολή του δασμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 του κανονισμού (ΕΟΚ) αριθ. 2089/84, το ποσοστό «11,97 %», που αναφέρεται στην πέμπτη περίπτωση, αντικαθίσταται από το ποσοστό «11,36 %».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 22 Ιουλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 193 της 21. 7. 1984, σ. 1.